Zer da: Biztanleria Aktiboaren Inkesta\n2019ko martxoaren 23a, larunbata | Ordua Euskal Herrian 09:12:36\nBiztanleria Aktiboaren Inkesta (BAI) aldian-aldian egiten da Espainiako Estatuan, langabezian zenbat jende dagoen eta langabeziako tasa zenbatekoa den jakiteko. Lanaren Nazioarteko Erakundearen (LANE) arabera, lantokia duten eta lantoki bila dabiltzan guztiak dira biztanleria aktiboa. Biztanleria aktiboa populazio osoari buruz neur daiteke, edo, zorrozkiago, lanerako adinean dagoen populazioaren zatia hartuz oinarritzat. Biztanleria Aktiboaren Inkesten bidez ikertzen dira baita ere jarduera-tasa eta biztanleria aktiboaren beste ezaugarri batzuk, interesgarriak baitira egoera ekonomikoaren analisietarako eta politika ekonomikoaren erabakietarako. Espainiako Estatuan, hiru hilean behin egiten ditu Estatistikako Institutu Nazionalak (INE), eta informazio orokorra, sektorekakoa, sexukakoa, adinkakoa, komunitate autonomokakoa eta probintziakakoa ateratzen du. BAIren bitartez bideratutako estatistika, fidagarriena jotzen da langabeziako tasak zehatz-mehatz jakiteko. Horregatik, ezberdina da Enpleguko Institutu Nazionalak (INEM) hilean-hilean ematen dituen langabeziako datuen aldean. Espainiako Laneko Ministerioari lotutako erakunde publiko hori, langabeziak izandako estatistikez gain, enplegurako programei eta bulegoei buruzko guztiaz arduratzen da.


268 mikroenpresen diru laguntza eskaera jaso du udalak : Oarsoaldeko Hitza\n268 mikroenpresaren diru laguntza eskaera jaso du udalak\nAstelehenetik atzo gauera arte, 268 eskaera jaso ditu udalak, eta datorren astean hasiko da ordainketak egiten. Diru laguntza hori eskatzeko epea zabalik jarraitzen du.\nSaltoki, ostalari eta autonomoak dira laguntza horren onuradunak.\nAstelehenean zabaldu zuen udalak tokiko jarduera ekonomikoari diru laguntzak eskatzeko epea. Mikroenpresa eta norberaren konturako langileak dira horien onuradunak. Laguntzen helburua, berriz, COVID-19ak tokiko ekosistema ekonomikoan duen eragina arintzea.\nAstelehenetik atzo gauera arte, 268 eskaera jaso ditu udalak, eta datorren astean hasiko da ordainketak egiten. Diru laguntza hori eskatzeko epeak zabalik jarraitzen du. Eskaerak telematikoki edo telefonoz, 010 zenbakira deituta egin daitezke. Diru laguntza eskatzeko epea luzea dela, eta diru baliabide nahikoak daudela esan du udalak, ez dela beharrezkoa, beraz, lehenengo egunetan deitzea.\nEskabideak online egiteko, hemen sartu. Orrialdean sartuta, bi aukera daude: ziurtagiri digital batekin identifikatuta jardutea, edo formulario bat deskargatu, bete eta zehaztutako posta elektronikora bidaltzea.\nMikroenpresa eta norbere konturako langileei begira ere —nekazaritza sektorea barne— proposatu ditu neurri zehatzak udalak plan horretan. Mikroenpresatzat, hamar langile baino gutxiago eta urtean 1.000.000 euro baino gutxiago fakturatzen dutenak jo dituzte. Azken horiek, fakturazioa %40 baino gehiago murriztu badute hartuko dira kontuan; halaber, COVID-19aren alarma egoeraren ondorioz Lanbideren edo beste laguntza baliokideren bat jasotzen duten autonomo, enpresaburu indibidual edota norberaren konturako langile autonomoek ezingo dute eskatu laguntza hori.\nHonakoak aurreikusitako laguntzak. Jarduera geldiarazten dutenek 1.000 eta 1.950 euro artean jaso ditzakete: 1.000 euroko zenbateko finkoa; horrez gain, ostalaritza eta jatetxe jardueretarako, 200 euroko zenbateko finkoa; jarduera egiten den establezimenduaren alokairu gastuarengatik, 300 euro arte; jarduerari lotutako ondasunen erosketa finantzatzen duten maileguen amortizazio gastuengatik eta interesengatik, 250 eurora arte; 2020ko udaberri-uda denboraldiko arropa, oinetakoak, eta osagarriak erosteko edo hornitzeko gastuengatik, 200 euro gehienez.\nJarduera murriztu dutenentzat, berriz, 500 euroko zenbateko finkoa aurreikusi du udalak planean.\nHonakoa udalak duela astebete pasa onartu eta aurkeztu zuen Talka eta Suspertze Planak biltzen dituen hamasei neurrietako bat da. Hau jarri du martxan, baita egutegi fiskalaren moldaketa egin zerga eta tasen ordainketarako zailtasunak dituzten herritarrei horiek abenduaren 31ra arte atzeratzeko aukera emateko. Kultur eragile eta herriko sortzaileei begira, Kultur Labea proiektua ere martxan du udalak.\nErrenteriako Udalean ordezkaritza politikoa duten alderdi politiko guztiek adostuta onartutako planaren onuradunak: Etxeko ekonomia, tokiko ekonomia sarea, mikroenpresa, autonomo eta elkartea sarea, merkataritza eta ostalaritza, kultura, lehen sektorea, zerbitzuak eta industria dira.\nLaguntzen arloan, Errenteriako Udala lehen lerroan\nEH Bilduren legebiltzarkide Iker Casanovak taula bat zabaldu du sare sozialetan. Bertan Bizkaiko eta Gipuzkoako hainbat udalek komertzioa, ostalaritza eta autonomoei bideratutako diru laguntzak daude jasota. Zehazki, Barakaldo (EAJ-PSE-EE), Sestao (EAJ), Santurtzi (EAJ-PSE-EE), Galdakao (EH Bildu-Elkarrekin Podemos) , Azpeitia (EH Bildu) eta Errenteriaren (EH Bildu-Elkarrekin Podemos) kasuak aipatzen ditu. EH Bilduk gobernatzen duen udaletan laguntza horiek EAJk gobernatzen dituen udalek ematen dituztenak seikozten dituztela kasu batzuetan nabarmendu du koalizio subiranistako kideak eta horren datu zehatzak eman taula horretan.\nErrenteria-Oreretaren kasuan, 40.141 biztanlerekin, 1.700.000 euroko diru zatia bideratuko du udalak laguntza horietara, 1.000 euro finko eta bestelako aldagaien arabera, 950 euro gehiago ere aurreikusi dira, beraz, 1.000 eta 1.950 euro arteko laguntzak jaso ahal dituzte komertzio, ostalari eta autonomoek, eta udalak batez beste 42,35 euro inbertituko ditu biztanleko. Taula horretan azaltzen diren herrien artetik bigarrena, Galdakao da, eta bere kasuan biztanleko 34,10 euro inbertituko ditu batez beste; hirugarren Azpeitia da, 1.000 euroko diru laguntza aurreikusi du komertzio, ostalari eta autonomoentzat, (biztanleko 20,09 euro inbertituko du) biztanleko; Sestaok, 600 euroko diru laguntza aurreikusi du, (10,09 euro biztanleko); Santurtzik, 600 euroko diru laguntza (9,83 euro biztanleko); eta seigarren postuan, Barakaldok 450 euro aurreikusi ditu (6,98 euro biztanleko).


Pastoralari buruzko erreportajea egin dute Larraineko hainbat gaztek — Gaztezulo\nPastoralari buruzko erreportajea egin dute Larraineko hainbat gaztek\nPastoralari buruzko erreportajea egin dute Larraineko hainbat gaztek https://www.gaztezulo.eus/albisteak/pastoralari-buruzko-erreportajea-egin-dute-larraineko-hainbat-gaztek https://www.gaztezulo.eus/albisteak/pastoralari-buruzko-erreportajea-egin-dute-larraineko-hainbat-gaztek/@@download/image/20117229164pastorala_monzon.jpg\n'Kanaldude' herri telebistarekin batera prestatu dute, eta ikus-entzunezkoen munduan lehen pausuak emateaz gain, Larraindarrek pastoralaren prestaketa eta eguna bera nola bizi duten jaso dute erreportajean. Aurtengo pastorala uztailaren 31n eta abuztuaren 7an aurkeztuko dute, eta Telesforo Monzonen bizitza izango du ardatz\nLarraineko herritarrak azken detaileak lotzen ari dira datorren uztailaren 31n eta abuztuaren 7an aurkeztuko duten pastorala borobiltzeko. Herri ondoko soro batean taularatuko duten testua Jean Bordaxarrek idatzia da, dantzaren gaineko ardura Johaine Etxebestek hartu du eta soinu-lanetan Jean Charles Sanz eta Mixel Etxekopar ariko dira.\nIkuskizunaren prestaketan, ordea, herri osoa inplikatzen da eta logistika, publizitatea, administrazioa eta komunikazioa euren gain hartzen dute. Horrexegatik, hain justu, prestatu dute Larraineko hainbat gaztek pastoralari buruzko erreportaje hau, herritarrek ekimena nola bizi duten islatzeko eta honek eurentzat duen garrantzia azaltzeko. "Jendearekin biltzeko, kantatzeko eta mementu gozoak iragaiteko" eguna dela esan dute askok kamera aurrean.\nKanaldude herri telebistak bitartekoak eta zenbait aholku ahalbidetu dizkie gazteei, eta beraiek arduratu dira herritarrak elkarrizketatu eta alboko lana osatzeaz. Aitzakia baliatuta, bide batez, laborantxak Larrainen duen etorkizunaz eta gazteen geroaz ere jardun dira.\nTelesforo Monzon (1904-1981), ardatz\nDuela 20 urte Xalbador pastorala eman zuen Larraineko herriak. Oraingo honetan, ordea, Telesforo Monzonen bizitza izango da protagonista. Bederatzi antzerkiren idazlea, Telesforo Monzon Bergaran jaio zen. Familia aristokratiko batean sortua, Gorteetako diputatu hautatu zuten 28 urte zituelarik. 1936an, bakarrik 32 urte zituela, lehen Eusko Jaurlaritzako Barne Sailburua izendatu zuten, Jose Antonio Agirre-ren lehendakaritzapean. Espainiako Gerla Zibilaren ondotik, Caracasera ihes egin behar izan zuen eta gero Donibane Lohizunen gelditu zen bizitzeko. Euskal kulturaren alde anitz eman zuen.


Euskalherria | Larrabetzu Euskal Herria | 2 orrialdea\nBAKELEKU UDALEKU #LARRABETZU #SAHARA\n2018-05-29 larrabetzutik Utzi iruzkina\nBAKELEKU UDALEKU Larrabetzun.\nLarrabetzuko udalak egindako deialdia: Proiektuaren aurkezpena, ekainaren 1ean, ANGULERIN.\nLEHEN SEKTOREA BULTZATZEKO #LARRABETZU\n2018-05-14 larrabetzutik Utzi iruzkina\nOrain arte ere sarritan esan dugu Larrabetzuko EHBildurentzat lehen sektorea estrategikoa dela gure herrirako.\nUrtarrilen, Udal Batzordean, Gobernu Taldeak eta Gurpide Elkarteak, proiektu berri bat aurkeztu genuen. Bertan jasotako ekarpenak kontutan edukita, hausnarketa bat egin eta herri guztiarena izateko asmoagaz bideratzen ari garen proiektu hau, apirilean berriro batzordean aurkeztu dugu.\nGurpide Elkarteagaz batera sektorea berpiztea du helburu eta egin nahi diren ekarpen guztiei zabalik dago. Udalak, otsailean eta martxoan, Jata-Ondogaz eta Aldundiko Nekazaritza Arloagaz ere batzarrak egin ditu.\nHona hemen Gobernu Taldeak aurkeztutako proiektuaren oinarriak:\nUdalak, maila teknikoan eta langile mailan dituen baliabide propio urriak kontutan hartuta, eta Aldundiak eskaintzen duena eta beste udalerri batzuetan izandako esperientziak kontutan izanda, teknikari adituen talde bat kontratatuko du, 9 hilabeteko proiektu hau egiteko. Bertan, datozen hilabeteetan emango diren urrats guztiak eta aurrekontu osoa zehazten dira. Mahai gainean dago proiektua ez burutzeko aukera ere, baldin eta Larrabetzun lehenengo faseetan garatu ahal izateko jaberik topatzen ez badugu.\nJata-Ondo eta Aldundiko Nekazaritza Saila prest daude proiektuan parte hartzeko (halan esan zuten), aurkezpenera etortzeko eta gaur egun Aldundian martxan dagoen aukera azaltzeko. Beste erakunde batzuekaz batera jardungo dugu lehen sektorea berpizteko.\nUdalak eta Gurpidek mahai gainean ipiniko ditugu bertoko lurrak dinamizatzeko dauden aukera guztiak: Aldundiaren lur-bankua, kontratu pribatuak, udala abalista daukaten kontratuak… Proiektuaren garapenean agente guztiek hartuko dute parte. Era berean, ze kontratazio sistema martxan jarriko den erabakiko da.\nProiektu osoa irakurtzeko: HEMEN\nPROPUESTA PARA LA DINAMIZACIÓN DEL PRIMER SECTOR EN LARRABETZU.\nEHBildu de Larrabetzu tiene claro que el primer sector en nuestro municipio es estratégico y trabajamos en ello con diferentes asociaciones y desde el Ayuntamiento.\nEl Equipo de Gobierno junto a la Asociación Gurpide presentó en la Comisión Municipal de Agricultura del mes de enero, una propuesta para dinamizar el sector primario en Larrabetzu.\nPosteriormente, el Ayuntamiento se ha reunido con el Departamento de Agricultura de la Diputación de Bizkaia y con Jata-Ondo.\nTras las reuniones y aportaciones recibidas, teniendo en claro que esta es una propuesta estratégica donde todos los agentes debemos trabajar juntos, en la Comisión Municipal de abril se presentó la propuesta de trabajo para dinamizar tierras de cultivo en Larrabetzu. Estas son las principales líneas a desarrollar en 2018:\nEl Ayuntamiento no tiene medios propios para llevar a cabo el proyecto y por ello se ha puesto en contacto con una empresa especializada en el sector.\nTrabajaremos en coordinación con la Diputación y Jata Ondo.\nEl Ayuntamiento no descarta ninguna alternativa: bancos de tierras de la Diputación, experiencias propias, contratos privados… Todos los agentes están invitados a tomar parte en el proyecto.


Lehenengo eguzki plakak instalatu dituzte EKIANen — TUlankide MONDRAGON\nLehenengo eguzki plakak instalatu dituzte EKIANen\nInbertsioa 24 M€-koa da eta ekoitziko duen energia elektrikoa urtean 15.000 etxebizitzaren kontsumoaren baliokidea da.\nEusko Jaurlaritzako lehendakari Iñigo Urkulluk EKIAN guneko obrak bisitatu ditu, Arasur Plataforma Logistikoan kokatua, Euskadiko eguzki-parke fotovoltaiko handiena izango dena. 24 MW-eko potentziari esker, gaur egun Euskadin instalatuta dagoen eguzki-potentzia bikoiztuko du.\nLehendakariarekin batera, Ekonomiaren Garapen eta Lehiakortasun sailburu eta Energiaren Euskal Erakundeko presidente Arantza Tapia, EEEko zuzendari nagusi Iñigo Ansola eta MONDRAGON Korporazioko presidente Iñigo Ucín, proiektu honen erakunde sustatzaileetako ordezkariok. Horietaz gain, Erribera Beitiako alkate Miren Santamaria eta Arasur Plataforma Logistikako presidente Peio Ruiz ere izan dira bisitan eta, erakundeetako ordezkariekin batera, bertatik bertara ikusi ahal izan dute obren aurrerapena. Egitasmo publiko-pribatu honetan 22 enpresa jabek parte hartzen dute eta horiek guztiek eguzkian oinarritutako ekoizpen elektrikoaren alde apustu egin dute.\nKorporazioak eredu publiko-pribatuaren aldeko apustua egin du energia berriztagarrien alorreko egitasmoak garatzeari begira\nBisitan lehendakariak hauxe azpimarratu du “Euskadin energia-politikek dakarten sustapen historikoa, energiaren ekoizpena eraldatzeko eta bide berrietara zabaltzeko eta hedatzeko, gero eta iraunkorragoak direnak eta etorkizuneko industria ehuna bermatzen dutenak”. Ildo beretik, adierazi du Eusko Jaurlaritza Berriztagarrien Lurralde Plan Sektoriala prestatzen ari dela, eta ondorioz, aukera emango diola Euskadiri “sorkuntza fotovoltaiko bidezko planta gehiago izateko, Ekian bezalakoak, baita parke eoliko berriak ere” eta horrek ekarriko du “energia garbiagoa eta teknologiaren garapena euskal enpresentzat”.\nBestetik, Iñigo Ucinek adierazi du berrikuntza dela kudeaketa korporatiboaren ezaugarri nagusienetarikoa, eta MONDRAGON Korporazioak eredu publiko-pribatuaren aldeko apustua egin duela energia berriztagarrien alorreko egitasmoak garatzeari begira; betiere garapen iraunkorra eta ardatz industrial berriak aurrera eramatea gogoan izanik.\nObrak “giltza eskuan” erako ereduz esleitu dira, eta haien esleipenduna izandako KREAN DB ENERGY enpresaren lanak aurrera doaz aurreikuspenen arabera. Apirilean hasita, eta ia amaituta dagoen lehen fasean, funtsean, “La lágrima” izeneko lursaileko zoruaren egokitzapenean oinarritu dira lanak; Arasur plataformaren barruan dagoen lursail horrek izaera industriala du eta bertan eguzki-panelak jartzeko behar izan diren lanak burutu dira, lurzorua eta desnibelak egokitzeari begira gehienbat.\nHorretarako, orotara, 150.000 m3 lur mugitu dira, lursailean bertan birkokatu direnak; hartara, lurra leku batetik bestera mugitzeko garraioaren eragina nabarmen murriztu da.\nAzaroan eta abenduan, azken lanak\nARASUR industrialdeko “La lágrima” deitutako 55 hektareako hedadura duen industria-finkan egongo da kokatuta EKIAN eguzki-planta fotovoltaikoa, Erribera Beitiko udalerrian, Araban. Bakoitzak 355 watt dituen azken belaunaldiko 66.000 eguzki-panelen multzo batek osatuko du, eta horrek, guztira, 24 MW-eko potentzia instalatua ekarriko du, hots, Euskadin, gaur egun, dagoen potentzia instalatuaren bikoitza. Aurreikuspenen arabera, errendimendu betean, urtean gutxi gorabehera, 40.000 MWh ekoitziko dira, hau da, 15.000 familiak urtean egiten duten kontsumo elektrikoaren baliokidea den energia elektrikoa. Era horretan, 14.600 tona CO2 aireratzea saihestuko da, jatorri fosila duten beste energia iturri batzuen bidez sortu behar izanez gero.\nEKIAN Parke Fotovoltaikoaren proiektuaren gidaritza bi sustatzaileen esku dago: Energiaren Euskal Erakundea eta KREAN. Egitasmo aitzindaria da, izan ere, lehen aldiz eraman da aurrera horrelako eguzki-parke bat 22 enpresa inbertitzaileren bitartez, elkar hartuta, instalatuko den potentziaren zati baten “jabeak” izango diren enpresak, hain zuen ere. Eguzki-energia berriztagarrien alorreko proiektu honetan egingo den guztizko inbertsio 24 milioi eurokoa izango da, jabeen artean banatutako partaidetzaren kuota desberdinaren arabera.


Mon, Mar 1, 2021 · 1:00 PM Eastern Time (US & Canada) (GMT -5:00) (GMT-11:00) American Samoa (GMT-11:00) International Date Line West (GMT-11:00) Midway Island (GMT-10:00) Hawaii (GMT-09:00) Alaska (GMT-08:00) Pacific Time (US & Canada) (GMT-08:00) Tijuana (GMT-07:00) Arizona (GMT-07:00) Arizona (MDT) (GMT-07:00) Chihuahua (GMT-07:00) Mazatlan (GMT-07:00) Mountain Time (US & Canada) (GMT-06:00) Central America (GMT-06:00) Central Time (US & Canada) (GMT-06:00) Guadalajara (GMT-06:00) Mexico City (GMT-06:00) Monterrey (GMT-06:00) Saskatchewan (GMT-05:00) Bogota (GMT-05:00) Eastern Time (US & Canada) (GMT-05:00) Indiana (East) (GMT-05:00) Lima (GMT-05:00) Quito (GMT-04:00) Atlantic Time (Canada) (GMT-04:00) Caracas (GMT-04:00) Georgetown (GMT-04:00) La Paz (GMT-03:30) Newfoundland (GMT-03:00) Brasilia (GMT-03:00) Buenos Aires (GMT-03:00) Greenland (GMT-03:00) Santiago (GMT-02:00) Mid-Atlantic (GMT-01:00) Azores (GMT-01:00) Cape Verde Is. (GMT+00:00) Edinburgh (GMT+00:00) Lisbon (GMT+00:00) London (GMT+00:00) Monrovia (GMT+00:00) UTC (GMT+01:00) Amsterdam (GMT+01:00) Belgrade (GMT+01:00) Berlin (GMT+01:00) Bern (GMT+01:00) Bratislava (GMT+01:00) Brussels (GMT+01:00) Budapest (GMT+01:00) Casablanca (GMT+01:00) Copenhagen (GMT+01:00) Dublin (GMT+01:00) Ljubljana (GMT+01:00) Madrid (GMT+01:00) Paris (GMT+01:00) Prague (GMT+01:00) Rome (GMT+01:00) Sarajevo (GMT+01:00) Skopje (GMT+01:00) Stockholm (GMT+01:00) Vienna (GMT+01:00) Warsaw (GMT+01:00) West Central Africa (GMT+01:00) Zagreb (GMT+02:00) Amman (GMT+02:00) Athens (GMT+02:00) Bucharest (GMT+02:00) Cairo (GMT+02:00) Harare (GMT+02:00) Helsinki (GMT+02:00) Jerusalem (GMT+02:00) Kyiv (GMT+02:00) Pretoria (GMT+02:00) Riga (GMT+02:00) Sofia (GMT+02:00) Tallinn (GMT+02:00) Vilnius (GMT+03:00) Baghdad (GMT+03:00) Istanbul (GMT+03:00) Kuwait (GMT+03:00) Minsk (GMT+03:00) Moscow (GMT+03:00) Nairobi (GMT+03:00) Riyadh (GMT+03:00) St. Petersburg (GMT+03:00) Volgograd (GMT+03:30) Tehran (GMT+04:00) Abu Dhabi (GMT+04:00) Baku (GMT+04:00) Muscat (GMT+04:00) Tbilisi (GMT+04:00) Yerevan (GMT+04:30) Kabul (GMT+05:00) Ekaterinburg (GMT+05:00) Islamabad (GMT+05:00) Karachi (GMT+05:00) Tashkent (GMT+05:30) Chennai (GMT+05:30) Kolkata (GMT+05:30) Mumbai (GMT+05:30) New Delhi (GMT+05:30) Sri Jayawardenepura (GMT+05:45) Kathmandu (GMT+06:00) Almaty (GMT+06:00) Astana (GMT+06:00) Dhaka (GMT+06:00) Urumqi (GMT+06:30) Rangoon (GMT+07:00) Bangkok (GMT+07:00) Hanoi (GMT+07:00) Jakarta (GMT+07:00) Krasnoyarsk (GMT+07:00) Novosibirsk (GMT+08:00) Beijing (GMT+08:00) Chongqing (GMT+08:00) Hong Kong (GMT+08:00) Irkutsk (GMT+08:00) Kuala Lumpur (GMT+08:00) Perth (GMT+08:00) Singapore (GMT+08:00) Taipei (GMT+08:00) Ulaan Bataar (GMT+09:00) Osaka (GMT+09:00) Sapporo (GMT+09:00) Seoul (GMT+09:00) Tokyo (GMT+09:00) Yakutsk (GMT+09:30) Adelaide (GMT+09:30) Darwin (GMT+10:00) Brisbane (GMT+10:00) Canberra (GMT+10:00) Guam (GMT+10:00) Hobart (GMT+10:00) Melbourne (GMT+10:00) Port Moresby (GMT+10:00) Sydney (GMT+10:00) Vladivostok (GMT+11:00) Magadan (GMT+11:00) New Caledonia (GMT+11:00) Solomon Is. (GMT+12:00) Auckland (GMT+12:00) Fiji (GMT+12:00) Kamchatka (GMT+12:00) Marshall Is. (GMT+12:00) Wellington (GMT+13:00) Nuku'alofa (GMT+13:00) Samoa (GMT+13:00) Tokelau Is.\nWebinar ID: 4b023ef69209